Diari Oficial de la Generalitat Valenciana


Sumari del DOGV 2031, del 25-05-1993 (1993/828078)

ORDRE de 26 d'abril de 1993, de la Conselleria d'Agricultura i Pesca, per la qual regula i planifica el tractament contra diverses plagues a la Comunitat Valenciana, per a la campanya 1993.
---------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/04/26/(2)/dof/vci/html**

### Dades del document

Número de DOGV
:   2031

Data del DOGV
:   25-05-1993

Secció del DOGV
:   DISPOSICIONS GENERALS

Número del document
:   1993/828078


Data del document
:   26-04-1993

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 26 d'abril de 1993, de la Conselleria d'Agricultura i Pesca, per la qual regula i planifica el tractament contra diverses plagues a la Comunitat Valenciana, per a la campanya 1993.  
La incidència de plagues com la mosca de la fruita (Ceratitis capitata Wied), plaça de quarantena en determinants països importadors dels nostres cítrics, la mosca de l'olivera (Dacus oleae Rossi), causa de la minva en la qualitat de l'oli i el cucat de l'arròs (produït pel Chilo supressalis Walk) ha motivat la continuació de tractaments declarats d'interès estatal pel Ministeri d'Agricultura, Pesca i Alimentació.  
La dificultat per a efectuar un control efectiu d'aquestes plagues mitjançant tractaments individuals aconsella la realització de tractaments col·lectius, amb la utilització de tècniques poc contaminants, amb l'objecte de rebaixar el nivell de població de la plaça a límits acceptables. Concretament, la situació de la zona arrossera, dins el parc natural de l'Albufera, aconsella de prendre determinades mesures encaminades a la protecció de la fauna i la conservació del medi ambient, sense perjudici de la collita de l'arròs.  
En el cas de la mosca de l'olivera les actuacions estan també d'acord amb el Reglament (CEE) 2732/92 de la Comissió, de mesures per a millorar la qualitat de la producció.  
Per tot açò, en virtut de les facultats que tinc atribuïdes, conformement amb el que estableix la Llei de 21 de maig de 1908, de Plagues del Camp, i el Decret de 13 d'agost de 1940, i vista la proposta de la Direcció General de Producció i Indústries Agràries,  
ORDENE  
Article primer  
Declarar obligatori el tractament contra la mosca de la fruita, la mosca de l?olivera i el cucat en les superfícies conreades situades als municipis de les demarcacions territorials homologades (comarques) que s'hi indiquen:  
a) Mosca de la fruita: conreus de cítrics a les comarques de la Marina Alta, la Marina Baixa, l'Alacantí, el Baix Vinalopó i el Baix Segura, de la província d'Alacant; el Baix Maestrat, la Plana Alta i la Plana Baixa, de la província de Castelló, i el Camp de Morvedre, el Camp de Túria, els Serrans, l'Horta, la Ribera Alta, la Ribera Baixa, la Canal de Navarrés, la Costera, la Safor, la Vall d'Albaida i la Foia de Bunyol, de la província de València.  
b) Mosca de l?olivera: conreus de l?olivera a les comarques del Baix Maestrat i la Plana Alta de la província de Castelló.  
c) Cucat de l'arròs: conreus d'arròs a les comarques de l?Horta Sud i la Ribera Baixa de la província de València.  
Article segon  
1. La Conselleria d'Agricultura i Pesca efectuarà directament els tractaments de caràcter col·lectiu per procediments aeris, i percebrà el corresponent preu públic en el cas de la campanya contra el cucat de l'arròs, conformement amb l?Ordre de 5 de març de 1993, d'aquesta Conselleria Agricultura i Pesca.  
2. La Direcció General de Producció i Indústries Agràries, per mitjà del Servei de Sanitat Vegetal, organitzarà i dirigirà l?execució de la campanya de lluita contra les plagues esmentades en totes les seues fases.  
Article tercer  
En horts amb especial incidència de Ceratitis situats en zones en què hi hagen dificultats per a la realització de tractaments aeris, així com també per al tractament de les varietats extraprimerenques (Marisol, Clausellina, Okitsu), i les tardanes en primavera, es realitzaran tractaments terrestres de posar pegats pels agricultors, i carreran Pel seu compte les despeses d'aplicació. La Conselleria d'Agricultura i Pesca facilitarà els productes fitosanitaris que calguen per a la realització d'aquests tractaments, d'acord amb les possibilitats pressupostàries, prèvia sol·licitud d'aquests, als serveis territorials de cada província.  
Article quart  
En zones citricoles situades dins el permetre del parc natural de l'Albufera i altres zones protegides, només es realitzaran contra la Ceratitis tractaments terrestres amb productes que no siguen de categoria C per a la fauna terrestre o aqüicola.  
Article cinquè  
La campanya de lluita contra el cucat de l'arròs es desenvoluparà de la següent manera:  
a) Tractament emprant sistemes de control bioracionals, mitjançant el mètode de confusió sexual amb l?ús de feromones a la zona circumdant a l'Albufera.  
b) En la restà de la superfície de l'arrossar es faran aplicacions aèries amb productes fosforats de baixa toxicitat, i actuaran en una primera passada a la zona perifèrica de l'arrossar sobre unes 6.000 hectàrees i es tractarà la totalitat de la zona destinada a la lluita química, en una segona passada.  
DISPOSICIONS FINALS  
Primera  
Faculte la Direcció General de Producció i Indústries Agràries per al desplegament d'aquesta ordre.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 26 d'abril de 1993.  
El Conseller d'Agricultura i Pesca,   
LLUIS FONT DE MORA I MONTESINOS


Còpia Permalink ELI